CELEX: 32022R0739
Language: et
Date: 2022-05-13 00:00:00
Title: Komisjoni rakendusmäärus (EL) 2022/739, 13. mai 2022, millega muudetakse rakendusmäärust (EL) 2020/761 kodulindude impordi teatavate tariifikvootide haldamise ja Dominikaani Vabariiki piimapulbri eksportimise tariifikvoodi haldamise osas

16.5.2022   
               
               
                  ET
               
               
                  Euroopa Liidu Teataja
               
               
                  L 137/7
               
            
         KOMISJONI RAKENDUSMÄÄRUS (EL) 2022/739,
         13. mai 2022,
         millega muudetakse rakendusmäärust (EL) 2020/761 kodulindude impordi teatavate tariifikvootide haldamise ja Dominikaani Vabariiki piimapulbri eksportimise tariifikvoodi haldamise osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 esimese lõigu punkte a ja b,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2020/761 (2) on sätestatud eeskirjad selliste põllumajandustoodete impordi- ja eksporditariifikvootide haldamiseks, mille suhtes kohaldatakse impordi- ja ekspordilitsentside süsteemi; samuti avatakse nimetatud rakendusmäärusega teatavate põllumajandustoodete impordi- ja eksporditariifikvoodid ning nähakse ette erieeskirjad nende tariifikvootide haldamiseks.
                  
               
                     (2)
                  
                  
                     Rakendusmääruse (EL) 2020/761 artikliga 55 avati tariifikvoot EList pärit piimapulbri eksportimiseks Dominikaani Vabariiki. Kvoot avati kõikidele CN-koodide 0402 10, 0402 21 ja 0402 29 alla kuuluvatele toodetele.
                  
               
                     (3)
                  
                  
                     Praegu hõlmab see ekspordikvoot 13 CN-koodi. Et hõlbustada piimapulbri kõnealust eksporti Dominikaani Vabariiki, peaks ekspordilitsents seega kehtima kõigi kõnealuse kvoodiga hõlmatud CN-koodide alla kuuluvate toodete suhtes, olenemata taotluses sõnaselgelt nimetatud CN-koodidest.
                  
               
                     (4)
                  
                  
                     Komisjoni delegeeritud määrus (EL) 2020/760 (3) täiendab määrust (EL) nr 1308/2013 impordi- ja eksporditariifikvootide litsentside alusel haldamise eeskirjade osas.
                  
               
                     (5)
                  
                  
                     Delegeeritud määruse (EL) 2020/760 artikli 9 lõikes 6 on sätestatud, et järjekorranumbritega 09.4211, 09.4212, 09.4213 ja 09.4290 tähistatud tariifikvootide rühmade individuaalse kvoodi arvutamiseks kumuleeritakse selliste toodete kogused, mis on liidus vabasse ringlusse lubatud ja mis kuuluvad rühma kvootide järjekorranumbrite alla.
                  
               
                     (6)
                  
                  
                     Rakendusmääruse (EL) 2020/761 XII lisas on järjekorranumbritega 09.4211 ja 09.4212 tariifikvootide kehtivusperioodid jagatud alaperioodideks, järjekorranumbritega 09.4213 ja 09.4290 tariifikvootide kehtivusperioodid aga mitte, mis muudab individuaalse kvoodi arvutamise eriti keeruliseks.
                  
               
                     (7)
                  
                  
                     Individuaalse kvoodi arvutamise lihtsustamiseks on asjakohane jagada järjekorranumbrite 09.4213 ja 09.4290 puhul kvoodiperioodid samadeks alaperioodideks, mis on sätestatud järjekorranumbrite 09.4211 ja 09.4212 puhul.
                  
               
                     (8)
                  
                  
                     Seepärast tuleks rakendusmäärust (EL) 2020/761 vastavalt muuta.
                  
               
                     (9)
                  
                  
                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2020/761 muudatused
            Rakendusmäärust (EL) 2020/761 muudetakse järgmiselt:
            
                        1)
                     
                     
                        artikli 56 lõike 3 punkt b asendatakse järgmisega:
                        
                                    „b)
                                 
                                 
                                    lahtrisse 20 märgitakse:
                                    „Rakendusmäärus (EL) 2020/761
                                    Ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu (mille allakirjutamine ja esialgne kohaldamine on heaks kiidetud nõukogu otsusega 2008/805/EÜ) III lisa 2. liites on sätestatud piimapulbri tariifikvoot ajavahemikuks 1. juuli 20… – 30. juuni 20….
                                    Ekspordilitsents kehtib kõigi rakendusmääruse (EL) 2020/761 artikli 55 lõikes 2 osutatud CN-koodide alla kuuluvate toodete puhul.““
                                 
                              
                  
                        2)
                     
                     
                        XII lisa muudetakse vastavalt käesoleva määruse lisale.
                     
                  
         
            Artikkel 2
            Jõustumine
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Seda kohaldatakse tariifikvootide kehtivusperioodide suhtes, mis algavad pärast käesoleva määruse jõustumist.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 347, 20.12.2013, lk 671.
         
            (2)  Komisjoni 17. detsembri 2019. aasta rakendusmäärus (EL) 2020/761, millega kehtestatakse Euroopa Parlamendi ja nõukogu määruste (EL) nr 1306/2013, (EL) nr 1308/2013 ja (EL) nr 510/2014 rakenduseeskirjad seoses tariifikvootide litsentside abil haldamise süsteemiga (ELT L 185, 12.6.2020, lk 24).
         
            (3)  Komisjoni 17. detsembri 2019. aasta delegeeritud määrus (EL) 2020/760, millega täiendatakse Euroopa Parlamendi ja nõukogu määrust (EL) nr 1308/2013 seoses impordi- ja eksporditariifikvootide litsentside alusel haldamise eeskirjadega ning täiendatakse Euroopa Parlamendi ja nõukogu määrust (EL) nr 1306/2013 seoses tariifikvootide haldamisel tagatiste esitamisega (ELT L 185, 12.6.2020, lk 1).
      
      
         
            LISA
            Rakendusmääruse (EL) 2020/761 XII lisa muudetakse järgmiselt:
            
                        1)
                     
                     
                        järjekorranumbriga 09.4213 tähistatud tariifikvooti käsitlevat tabelit muudetakse järgmiselt:
                        
                                    a)
                                 
                                 
                                    rida „Tariifikvoodi alaperioodid“ asendatakse järgmisega:
                                    
                                                „Tariifikvoodi alaperioodid
                                                
                                             
                                             
                                                1. juuli – 30. september
                                                1. oktoober – 31. detsember
                                                1. jaanuar – 31. märts
                                                1. aprill – 30. juuni“
                                             
                                          
                                                b)
                                             
                                             
                                                rida „Kogus kilogrammides“ asendatakse järgmisega:
                                                
                                                            „Kogus kilogrammides
                                                            
                                                         
                                                         
                                                            368 000  kg, mis on jagatud järgmiselt:
                                                            30 % alaperioodiks 1. juulist 30. septembrini;
                                                            30 % alaperioodiks 1. oktoobrist 31. detsembrini;
                                                            20 % alaperioodiks 1. jaanuarist 31. märtsini;
                                                            20 % alaperioodiks 1. aprillist 30. juunini“
                                                         
                                                      
                                          
                                                2)
                                             
                                             
                                                järjekorranumbriga 09.4290 tähistatud tariifikvooti käsitlevat tabelit muudetakse järgmiselt:
                                                
                                                            a)
                                                         
                                                         
                                                            rida „Tariifikvoodi alaperioodid“ asendatakse järgmisega:
                                                            
                                                                        „Tariifikvoodi alaperioodid
                                                                        
                                                                     
                                                                     
                                                                        1. juuli – 30. september
                                                                        1. oktoober – 31. detsember
                                                                        1. jaanuar – 31. märts
                                                                        1. aprill – 30. juuni“
                                                                     
                                                                  
                                                      
                                                            b)
                                                         
                                                         
                                                            rida „Kogus kilogrammides“ asendatakse järgmisega:
                                                            
                                                                        „Kogus kilogrammides
                                                                        
                                                                     
                                                                     
                                                                        456 000  kg, mis on jagatud järgmiselt:
                                                                        30 % alaperioodiks 1. juulist 30. septembrini;
                                                                        30 % alaperioodiks 1. oktoobrist 31. detsembrini;
                                                                        20 % alaperioodiks 1. jaanuarist 31. märtsini;
                                                                        20 % alaperioodiks 1. aprillist 30. juunini“